Tanskassa muutos on mahdollisuus – robotit ovat vieneet kymmeniätuhansia työpaikkoja, mutta uusia on tullut vielä enemmän

Digitalisaatio ei etene ilman disruptiota eli vakiintuneita rakenteita hajottavaa muutosta.

­

Postilaatikon päälle oli ilmestynyt puoliksi juotu Tuborg-olutpullo. Se onkin merkittävin tapahtuma laatikolla aikoihin.

Postilaatikon päivittäinen availu on turhaa, sillä se on yleensä tyhjä. Jos siellä värjöttelee kirje, se on Suomesta viranomaisilta tai pankista. Suomalaiskuorista paljastuu aanelosille printattuja viestejä. Ne tuntuvat nostalgisilta.